text: Valentí Fargnoli. El paisatge revelat al Museu del Suro – Cultura Virtual
  L'exposició «Valentí Fargnoli. El paisatge revelat», una aproximació a la figura i l'obra del fotògraf Valentí Fargnoli, segueix el seu recorregut itinerant i fa parada al Museu del Suro de Catalunya, a Palafrugell.
  Valentí Fargnoli (Barcelona, 1885 – Girona 1944) és un dels fotògrafs més destacats de la primera meitat del segle XX. La seva extensa obra permet reconstruir la realitat de les comarques gironines de fa un segle. El fotògraf les va recórrer incansablement i va anar deixant constància en imatges dels paisatges i de la gent, un testimoni documental del qual INSPAI, Centre de la Imatge de la Diputació de Girona té una de les millors recopilacions, ja que disposa d'un nombre tan important de suports originals en placa de vidre (concretament 834).
  El Museu del Suro ha programat un seguit d'activitats relacionades amb l'exposició que podeu consultar aquí
  Lloc: Museu del Suro de Catalunya, Palafrugell
  Data: del 6 de novembre al 16 de gener de 2022
  24, 31 de desembre i 5 de gener: de 10.00 a 14.00 h
  Activitat presencial, Activitat puntual, Cultura en família, Exposicions i visites virtuals, Fotografia